CELEX: 62014CN0371
Language: da
Date: 2014-08-01 00:00:00
Title: Sag C-371/14: Anmodning om præjudiciel afgørelse indgivet af Finanzgericht Hamburg (Tyskland) den 1. august 2014 — APEX GmbH Internationale Spedition mod Hauptzollamt Hamburg-Stadt

20.10.2014   
            
            
               DA
            
            
               Den Europæiske Unions Tidende
            
            
               C 372/3
            
         Anmodning om præjudiciel afgørelse indgivet af Finanzgericht Hamburg (Tyskland) den 1. august 2014 — APEX GmbH Internationale Spedition mod Hauptzollamt Hamburg-Stadt
   (Sag C-371/14)
   2014/C 372/05
   Processprog: tysk
   
      Den forelæggende ret
   
   Finanzgericht Hamburg
   
      Parter i hovedsagen
   
   
      Sagsøger: APEX GmbH Internationale Spedition
   
      Sagsøgt: Hauptzollamt Hamburg-Stadt
   
      Præjudicielle spørgsmål
   
   
               1)
            
            
               Er gennemførelsesforordning (EU) nr. 260/2013 (1) af 18. marts 2013 om udvidelse af den endelige antidumpingtold, der indførtes ved forordning (EF) nr. 1458/2007, på importen af lommetændere med fyrsten, med gas som brændstof, ikke til genopfyldning, med oprindelse i Folkerepublikken Kina, til at omfatte importen af lommetændere med fyrsten, med gas som brændstof, ikke til genopfyldning, afsendt fra Den Socialistiske Republik Vietnam, uanset om den er angivet med oprindelse i Den Socialistiske Republik Vietnam eller ej (EUT L 82 af 22.3.2013, s. 10-17, herefter »forordning nr. 260/2013«), ugyldig, fordi den antidumpingtold, der indførtes ved forordning (EF) nr. 1458/2007, og hvis udvidelse skulle fastsættes, på tidspunktet for vedtagelsen af forordning nr. 260/2013 allerede var udløbet?
               Såfremt spørgsmål 1 besvares benægtende:
            
         
               2)
            
            
               Er forordning nr. 260/2013 ugyldig, fordi der ikke kan fastslås en omgåelse som omhandlet i artikel 13, stk. 1, i forordning nr. [1225/2009] af den foranstaltning, der blev fastsat ved forordning (EF) nr. 1458/2007 (2)?
            
         
      (1)  EUT L 82, s. 10.
   
      (2)  Rådets forordning (EF) nr. 1458/2007 af 10.12.2007 om indførelse af en endelig antidumpingtold på importen af lommetændere med fyrsten, med gas som brændstof, ikke til genopfyldning, med oprindelse i Folkerepublikken Kina og afsendt fra eller med oprindelse i Taiwan og på importen af visse lommetændere med fyrsten, til genopfyldning, med oprindelse i Folkerepublikken Kina og afsendt fra eller med oprindelse i Taiwan (EUT L 326, s. 1).